Նիկոլո Մարտինենգի

**Նիկոլո Մարտինենգի** (, ), իտալացի լողորդ, 100 մետր տարածության բրաս ոճի գործող օլիմպիական չեմպիոն, որը նվաճել է 2024 թվականի Ամառային օլիմպիական խաղերի ոսկե մեդալը։ Նա աշխարհի կրկնակի ռեկորդակիր է 4×50 մետր համակցված փոխանցումավազքում։ Իտալիայի ռեկորդակիր է 50 և 100 մետր բրասով (ինչպես երկար, այնպես էլ կարճ տարածություններում)։

100 մետր բրասով Մարտինենգին նվաճել է 2022 թվականի Ջրային մարզաձևերի աշխարհի առաջնության և 2022 թվականի Ջրային մարզաձևերի Եվրոպայի առաջնության ոսկե մեդալները, ինչպես նաև 2020 թվականի Ամառային օիմպիական խաղերի բրոնզե մեդալը։ Կարճ լողատարածության մրցումներում նա 2021 թվականին դարձել Է Եվրոպայի չեմպիոն և արծաթե մեդալներ նվաճել 2021 և 2022 թվականների Աշխարհի առաջնություններում։ 2022 թվականին նա դարձել է Եվրոպայի չեմպիոն բրասի 50 մետր լողատարածության, 2022 թվականին՝ Ջրային մարզաձևերի աշխարհի առաջնության արծաթե մեդալակիր և 2021 թվականի Ջրային մարզաձևերի Եվրոպայի առաջնության բրոնզե մեդալակիր։ Կարճ լողատարածության մրցումներում նա նվաճել է երկու արծաթե մեդալ 2021 և 2022 թվականներին, ինչպես նաև բրոնզե մեդալ 2021 թվականի Կարճ լողատարածության Եվրոպայի առաջնությունում։  2024 թվականի Փարիզի Օլիմպիական խաղերում նա նվաճել է ոսկե մեդալ 100 մետր բրասում։

Մարտինենգին հանդես է գալիս ազգային և տարածաշրջանային մակարդակներում՝ «Circolo Canottieri Aniene» լողային ակումբի մասնակից։ Նա հովանավորվում է «Arena» սպորտային լողազգեստներ արտադրող իտալական ընկերության կողմից։

## Կարիերա
2017 թվականի ապրիլին Իտալիայի ազգային առաջնությունում Մարտինենգին սահմանել է պատանիների նոր համաշխարհային ռեկորդ՝ բրաս ոճով 50 մետր մրցատարածությունը անցնելով 26,97 վայրկյան ժամանակում։ Ավելի ուշ՝ 2017 թվականի դեկտեմբերին, Եվրոպայի լողի կարճ լողատարածության առաջնությունում նա սահմանել է երեք համաշխարհային ռեկորդ պատանիների շրջանում։ Առաջինը 50 մետր բրասով կիսաեզրափակչում, որից հետո եզրափակչում զբաղեցրել է ութերորդ տեղը, երկրորդը՝ 100 մետր բրասով կիսաեզրափակչում և երրորդը՝ 100 մետր բրասով եզրափակչում, որտեղ  զբաղեցրել է յոթերորդ տեղը։ Նախնական մրցումներում իր ջանքերի համար նվաճել է արծաթե մեդալ 4×50 մետր խառը փոխանցումավազքում և 200 մետր բրասով զբաղեցրել է տասնհինգերորդ տեղը։ Մասնակցել է 2019 թվականի Ջրային սպորտի աշխարհի առաջնությանը Հարավային Կորեայի Կվանգջու քաղաքում՝ 100 մետր բրասով։

### 2021
#### 2020 թվականի Ջրային մարզաձևերի Եվրոպայի առաջնություն
2020 թվականի Ջրային մարզաձևերի Եվրոպայի առաջնությունում, որը տեղի է ունեցել 2021 թվականի մայիսին Բուդապեշտում (Հունգարիա), Մարտինենգին 100 մետր բրասի եզրափակչում 58,94 վայրկյան ժամանակով զբաղեցրել է հինգերորդ տեղը՝ 0,56 վայրկյանով գերազանցելով իր հայրենակից իտալացի Ալեսանդրո Պինզուտիին։ Երկու օր անց նա նվաճել է բրոնզե մեդալ 4×100 մետր խառը փոխանցումավազքում՝ բրասով ցույց տալով 58,05 վայրկյան ժամանակ 3:42.30 վերջնական ժամանակում և սահմանելով Իտալիայի նոր ռեկորդ։ Մայիսի 22-ին, երկու օր անց, նա բրոնզե մեդալ է նվաճել բրասի 50 մետր մրցատարածությունում՝ ավարտելով 26,68 վայրկյան արդյունքով և պատվանդանը կիսելով ոսկե մեդալակիրներ Ադամ Փիթիի հետ՝ Մեծ Բրիտանիայից և Իլյա Շիմանովիչի հետ՝ Բելառուսից։ Հաջորդ օրը 4×100 մետր խառը փոխանցումավազքում նա նվաճել է ևս մեկ բրոնզե մեդալ՝ գրանցելով ռեկորդային ժամանակ Իտալիայի համար և օգնելով սահմանել նոր ռեկորդ՝ բրասով փոխանցումավազքի փուլում գրանցելով վերջնական 3:29,93 ժամանակ։

#### Ամառային օլիմպիական խաղեր 2020
2019 թվականի դեկտեմբերին 2020 թվականի Ամառային օլիմպիական խաղերի ընտրության Իտալիայի ձմեռային ազգային առաջնության ժամանակ 100 մետր բրասով սահմանել է Իտալիայի նոր ռեկորդ՝ 58,75 վայրկյան ժամանակով։ 2021 թվականի հուլիս և օգոստոս ամիսներին Տոկիոյում (Ճապոնիա) կայացած Օլիմպիական խաղերում նա կիսաեզրափակչում բրասով 100 մետր լողատարածությունը անցել է 58,28 վայրկյանում՝ սահմանելով Իտալիայի նոր ռեկորդ և որակավորվելով եզրափակիչ։ Եզրափակչում նա նվաճել է բրոնզե մեդալ՝ 58,33 վայրկյան արդյունքով։ 4×100 մետր խառը փոխանցումավազքի եզրափակչում նա բրասով հաղթահարել է տարածությունը 58,11 միավորով և նվաճել է բրոնզե մեդալ՝ ցույց տալով Իտալիայի համար ռեկորդային՝ 3:29.17 ժամանակ։ Նա Իտալիային բերել է ընդհանուր առմամբ 40 մեդալ, ինչն ամենամեծ արդյունքն էր, որ երկիրը երբևէ գրանցել էր Օլիմպիական խաղերի ժամանակ բոլոր սպորտաձևերից։

#### 2021 թվականի Եվրոպայի կարճ լողատարածության առաջնություն
2021 թվականի Եվրոպայի կարճ լողատարածության առաջնության իր առաջին եզրափակչում, որը տեղի է ունեցել նոյեմբերին՝ Կազանում, Մարտինենգին օգնել է սահմանել նոր համաշխարհային ռեկորդ 1:30,14 վայրկյանում և նվաճել է ոսկե մեդալ 4×50 մետր խառը փոխանցումավազքում՝ բրասով հաղթահարելով 50 մետր տարածությունը 25,14 վայրկյանում։ Հաջորդ օրը 100 մետր բրաս լողալու եզրափակչում նա ոսկե մեդալ է նվաճել և կարճ տարածությունում դարձել է Եվրոպայի չեմպիոն՝ ցույց տալով Իտալիայի համար ռեկորդային 55,63 վայրկյան ժամանակ։ 50 մետր բրասի կիսաեզրափակչում երկու օր անց նա սահմանել է առաջնության և Իտալիայի նոր ռեկորդներ՝ ցույց տալով 25,37 վայրկյան ժամանակ, ինչը նրան թույլ է տվել եզրափակիչ փուլում գրավել առաջին տեղը։ Հաջորդ օրը նա եզրափակիչ մարզումը սկսել է բրոնզե մեդալ նվաճելով բրասի 50 մետր մրցատարածությունում՝ ցույց տալով 25,54 վայրկյան ժամանակ և 0,29 վայրկյանով հետ մնալով ոսկե մեդալակիր Իլյա Շիմանովիչից։ Նա ավարտել է մարզումը՝ նվաճելով արծաթե մեդալ 4×50 մետր խառը փոխանցումավազքում՝ ցույց տալով 25,13 վայրկյան արդյունք և ցույց տալով 1:36,39 վերջնական ժամանակը, ինչը Իտալիայի նոր ռեկորդն էր և 0,21 վայրկյան հետ է մնացել ոսկե մեդալ նվաճած և համաշխարհային ռեկորդ սահմանած Նիդեռլանդների փոխանցումավազքի թիմից։

#### 2021 թվականի Աշխարհի կարճ լողատարածության առաջնություն
2021 թվականի դեկտեմբերին Արաբական Միացյալ Էմիրությունների Աբու Դաբի քաղաքում կայացած կարճ լողատարածության աշխարհի առաջնությունում Մարտինենգին արծաթե մեդալ է նվաճել իր առաջին 100 մետր բրաս լողալու ժամանակ՝ ցույց տալով 55,80 վայրկյան ժամանակ։ Իր երկրորդ մրցույթում 4×50 մետր խառը փոխանցումավազքի եզրափակչում 1:37.29 վայրկյան ժամանակով զբաղեցնելով երրորդ տեղը նա  նվաճել է բրոնզե մեդալ: Իր երրորդ մրցույթում նա գրանցել է 25,30 վայրկյան ժամանակ խառը փոխանցումավազքում 4×50 մետր բրասով, բրոնզե մեդալ նվաճելով 1:30,78 վերջնական ժամանակում։

### 2022
2022 թվականի Իտալիայի գարնանային առաջնությունում, որը տեղի է ունեցել ապրիլին, Մարտինենգին նվաճել է ոսկե մեդալ և Երկրի չեմպիոնի տիտղոսը 100 մետր բրասում՝ 2022 թվականի Ջրային մարզաձևերի աշխարհի առաջնության ընտրական փուլում ցուցադրելով 58,57 վայրկյան ժամանակ: Նա նաև հաղթել է բրասի 50 մետր մրցատարածությունում՝ աշխարհի առաջնության որակավորման փուլում 26,49 վայրկյան արդյունքով վայրկյանի երեք տասներորդով գերազանցելով մրցույթի արծաթե մեդալակիր Սիմոնե Սերասուոլոյին:

#### 2022 թվականի Ջրային մարզաձևերի աշխարհի առաջնություն
2022 թվականի հունիսի 18-ին կայացած Ջրային մարզաձևերի աշխարհի  առաջնությունում 100 մետր բրասի նախնական լողացքում Մարտինենգին դուրս է եկել կիսաեզրափակիչ՝ զբաղեցնելով չորրորդ տեղը 59,06 վայրկյան արդյունքով:[36] Կիսաեզրափակչում նա զբաղեցրել է առաջին տեղը՝ լողալով 58,46 վայրկյանում, իսկ հաջորդ օրը դուրս է եկել եզրափակիչ: Եզրափակչում նվաճել է ոսկե մեդալ՝ ցույց տալով Իտալիայի համար ռեկորդային 58,26 վայրկյան ժամանակ Հաջորդ օրը նա ոսկե մեդալ է նվաճել եզրափակչում՝ ցուցադրելով Իտալիայի համար ռեկորդային ժամանակ՝ 58,26 վայրկյան: Հաջորդ օրը նախնական լողալով 50 մետր բրասով, նա 26,68 վայրկյան ժամանակով զբաղեցրել է առաջին տեղը և անցել է կիսաեզրափակիչ: Կիսաեզրափակչում 26,56 վայրկյան ժամանակով ավարտելով՝ նա անցել է մրցույթի եզրափակիչ՝ գրավելով առաջին տեղը: Եզրափակչում 26,48 վայրկյան ժամանակ ցույց տալով՝ նա նվաճել է արծաթե մեդալ՝ վայրկյանի երեք հարյուրերորդով հետ մնալով ոսկե մեդալակիր Նիկ Ֆինկից Միացյալ Նահանգներից և վայրկյանի ավելի քան երկու տասներորդով առաջ անցնելով բրոնզե մեդալակիր Մայքլ Էնդրյուից: Ավելի ուշ նույն եզրափակիչ նստաշրջանում, նա լողացել է 100 մետր բրասով 4×100 մետր խառը փոխանցումավազքում 57,93 վայրկյան ժամանակով ՝ զբաղեցնելով հինգերորդ տեղը: Մրցումային 8-րդ և վերջին օրը նա հաղթահարել է 4×100 մետր բրաս տարածությունը 59,50 վայրկյանում, որն օգնել է հասնել եզրափակիչ՝ գրավելով երրորդ տեղը: Եզրափակչում նա իջեցրել է իր ժամանակը մինչև 57,47, ինչը նպաստել է ոսկե մեդալի նվաճմանը Եվրոպայի և Իտալիայի 3:27.51 վայրկյան ռեկորդով:

#### 2022 թվականի Ջրային մարզաձևերի Եվրոպայի առաջնություն
2022 թվականի Ջրային մարզաձևերի Եվրոպայի առաջնության առաջին օրը, որը տեղի է ունեցել օգոստոսին Հռոմում, Մարտինենգին զբաղեցրել է առաջին տեղը 100 մետր բրասի նախնական մրցումներում՝ որակավորվելով երեկոյան կիսաեզրափակչում՝ ցույց տալով 59,08 վայրկյան ժամանակ: Կիսաեզրափակչում իր ժամանակը իջեցնելով մինչև 58,44 վայրկյան, նա որակավորվել է եզրափակիչ՝ գրավելով առաջին տեղը: Եզրափակչում նա նվաճել է ոսկե մեդալ՝ ցուցադրելով Իտալիայի համար ռեկորդային 58,26 վայրկյան ժամանակ: Ավելի ուշ, նույն նստաշրջանում, նա օգնել է արծաթե մեդալ նվաճել 4×100 մետր խառը փոխանցումավազքում՝ եզրափակչում տարածությունը հաղթահարելով 58,13 վայրկյաում: Հինգերորդ օրը նա 50 մետր բրասի նախնական մրցումներում գրավել է առաջին տեղը՝ 26,71 վայրկյան ժամանակով անցնելով կիսաեզրափակիչ։ Կիսաեզրափակչում նա 26,64 վայրկյանով որակավորվել է երկրորդ կիսաեզրափակիչ, երկու կիսաեզրափակիչներում էլ զբաղեցրել է առաջին տեղը և անցել է եզրափակիչ: Հաջորդ օրը նա նվաճել է ոսկե մեդալ՝ ցույց տալով Իտալիայի համար ռեկորդային 26,33 վայրկյան ժամանակ: Աշխարհի գավաթի իր վերջին մրցումներում նա եզրափակչում 4×100 մետր խառը փոխանցումավազքում ցույց է տվել 57,72 վայրկյան ժամանակ, օգնել է սահմանել առաջնության նոր ռեկորդ՝ 3:28.46 և նվաճել է ոսկե մեդալ:

#### 2022 թվականի Լողի աշխարհի առաջնություն
2022 թվականի Լողի աշխարհի առաջնության առաջին օրը, որը տեղի է ունեցել Բեռլինում, Մարտինենգին նվաճել է բրոնզե մեդալ 100 մետր բրասում՝ ցույց տալով 57,14 վայրկյան ժամանակ և կիսելով պատվանդանը ամերիկացիներ Նիք Ֆինկի և Ռիս Ուիթլիի հետ: Երկրորդ օրը նա բարելավել է իր դիրքը՝ այս անգամ 26,12 վայրկյան ժամանակում 50 մետր բրասով արծաթե մեդալ նվաճելով: Նա 50 մետր բրասով նախնական լողացքում զբաղեցրել է երրորդ տեղը՝ 26,54 վայրկյան ժամանակով: Եզրափակչին մասնակցելու համար նա իր ժամանակը նվազեցրել է 0,52 վայրկյանով՝ հասցնելով նվազագույն 26.02 վայրկյանի և նվաճել է արծաթե մեդալ: Աշխարհի առաջնության եզրափակիչ օրը նա զբաղեցրել է տասներկուերորդ տեղը 200 մետր բրասում 2:08.68 ժամանակում:

#### 2022 թվականի Կարճ լողատարածության աշխարհի առաջնություն
Ավստրալիայի Մելբուռն քաղաքում 2022 թվականի Կարճ լողատարածության առաջնության երկրորդ օրը 100 մետր բրաս լողալու նախնական փուլում ավարտելով 56,60 վայրկյան արդյունքով՝ Մարտինենգին դուրս է եկել կիսաեզրափակիչ՝ զբաղեցնելով առաջին տեղը: Երեկոյան 4×50 մետր խառը փոխանցումավազքի եզրափակչում նա օգնել է հասնել Եվրոպայի համար ռեկորդային 1:36,01 ժամանակի և նվաճել է արծաթե մեդալ՝ հաղթահարելով բրասի տարածությունը 24,83 վայրկյանում: Կիսաեզրափակչում 100 մետր բրաս մրցատարածությունում նա ցույց է տվել 56,01 վայրկյան ժամանակ և հաջորդ օրը նա դուրս է եկել եզրափակիչ: Հաջորդ օրը եզրափակչում ցույց տալով 56,07 վայրկյան ժամանակ, նա նվաճել է արծաթե մեդալ:

Հինգերորդ օրվա առավոտյան Մարտինենգին զբաղեցրել է առաջին տեղը 50 մետր բրասի նախնական մրցումներում՝ 25,71 վայրկյան ժամանակով անցնելով կիսաեզրափակիչ: Երեկոյան նա օգնել է համաշխարհային ռեկորդ սահմանել 4×50 մետր խառը փոխանցումավազքի եզրափակչում և նվաճել է ոսկե մեդա՝՝ հաղթահարելով բրասի տարածությունը 24,95 վայրկյանում, ինչը թույլ է տվել նրան հասնել նոր համաշխարհային ցուցանիշի՝ 1:29,72 և գերազանցել նախկին ռեկորդը՝ 1:30,41, որը նա օգնել է սահմանել 2021 թվականի նոյեմբերին: Իր վերջին վազքում նա դուրս է եկել կիսաեզրափակիչ, 50 մետր բրաս մրցաձևում 25,60 վայրկյան ժամանակով զբաղեցրել է առաջին տեղը և հաջորդ օրը որակավորվել է եզրափակիչ: 50 մետր բրաս լողի եզրափակչում, որը տեղի է ունեցել մրցույթի վեցերորդ և վերջին գիշերը, նա իտալացի Սիմոնե Չերասուոլոյի հետ նվաճե է արծաթ և բրոնզ՝ 0,26 վայրկյանով գերազանցելով Չերասուոլոյին և ցույց տալով 25,42 վայրկյան ժամանակ: Իր վերջին երեկոյի մրցույթում՝ 4×100 մետր խառը փոխանցումավազքի եզրափակչում, նա տարածությունը հաղթահարել է բրասով 55,52 վայրկյանում և նվաճել է բրոնզե մեդալ՝ ցույց տալով Եվրոպայի համար ռեկորդային 3:19.06 վայրկյան ժամանա՝ ինչը 0.10 վայրկյանով գերազանցել է նախնական վազքի համաշխարհային ռեկորդը:

### 2023
2023 թվականի Իտալիայի ազգային առաջնությունում ապրիլին Մարտինենգին 100 մետր բրասի եզրափակչում գրանցել է 59,06 վայրկյան ժամանակ 2023 թվականի Ջրային սպորտի աշխարհի առաջնության որակավորման փուլում և նվաճել է արծաթե մեդալ։ Երրորդ օրը 4×100 մետր բրասի խառը փոխանցումավազքում նա գրանցել է 58,01 միավոր և օգնել է «CC Aniene» փոխանցումավազքի թիմին զբաղեցնել չորրորդ տեղը՝ 3:37,66 վայրկյան  ժամանակով: Հինգերորդ և եզրափակիչ օրը նա կրկնել է 50 մետր բրասով ազգային չեմպիոնի նվաճումը՝ ցույց տալով 26,90 վայրկյան ժամանակ: 100 մետր բրասով 2023 թվականի մայիսին Իսպանիայի Բարսելոնա քաղաքում, նա հաղթել է 59,98 վայրկյան արդյունքով:

#### 2024 թվականի Ամառային օլիմպիական խաղեր
2024 թվականի Ամառային օլիմպիական խաղերում, որը տեղի է ունեցել Ֆրանսիայի Փարիզ քաղաքում, Մարտինենգին դուրս է եկել եզրափակիչ 100 մետր բրաս մրցաձևում: Եզրափակչում Մարտինենգին հաղթել է Ադամ Փիթիին և Նիկ Ֆինկին և նվաճել է ոսկե մեդալ:

## Միջազգային առաջնություններ (50 մ)

## Միջազգային առաջնություններ (25 մ)

## Ծանոթագրություններ


## Արտաքին հղումներ

 
Կատեգորիա:2020 թվականի Ամառային օլիմպիական խաղերի բրոնզե մեդալակիրներ
Կատեգորիա:2024 թվականի Ամառային օլիմպիական խաղերի չեմպիոններ
Կատեգորիա:Իտալացի լողորդներ